Taipaq

Taipaq (kaz. Тайпақ, vuoteen 1993 saakka Калмыково, Kalmykovo) on kylä Länsi-Kazakstanin alueen Aqjaiyqin piirissä Kazakstanissa. Se sijaitsee Uraljoen oikeanpuoleisella rannalla 142 kilometriä piirin keskuksesta Çapaevista etelään. Vuoden 2021 väestönlaskennan mukaan kylässä oli 4 243 asukasta. Paikkakunta tunnetaan 1500-luvulta lähtien. Siellä sijaitsi Kalmykovin asutus, joka toimi kalmukkien kaanikunnan keskuksena. Keski-Aasiasta Venäjälle johtaneella karavaanireitillä oli myöhemmin linnoitus. Kalmykovista tuli vuonna 1875 kaupunki ja Uralskin alueeseen kuuluneen kihlakunnan keskus. Kihlakunnan hallinto siirrettiin vuonna 1899 Lbištšenskiin (nykyinen Çapaev), ja Kalmykovista tuli kylä. Se toimi Taipaqin piirin keskuksena vuosina 1928–1997. Taipaqin kautta kulkee Oralin ja Atyraun välinen maantie. Asukkaiden pääelinkeino on lampaanhoito. Lähteet